Държавен вестник, бр. 43, 2010 г., стр. 27

БРОЙ  43	
Д Ъ Р Ж А В Е Н  В Е С Т Н И К 	
СТР.  27  
(7) След отстраняване на нередовността 
бенефициентът има право в рамките на срока 
по ал. 2 отново да подаде заявка за плащане.
(8) След приемане на документите за плаща-
не бенефициентът получава номер на заявката 
за плащане.
Чл. 33. (1) В срок до два месеца от ре-
гистриране на заявката за плащане заедно 
с всички необходими документи, доказващи 
изпълнението на проекта, РА:
1. извършва административни проверки на 
представените документи, заявените данни и 
други обстоятелства, свързани със заявката за 
плащане;
2. извършва проверка на място за устано-
вяване на фактическото съответствие с пред-
ставените документи;
3. одобрява или мотивирано отказва със за-
повед на изпълнителния директор на ДФЗ – РА, 
изплащането на безвъзмездната финансова 
помощ след извършен анализ за установяване 
на фактическо съответствие и съответствие по 
документи между одобрените премии и изпъл-
нението на проекта;
4. изплаща безвъзмездната финансова помощ 
на бенефициента;
5. изпраща уведомително писмо на бенефи-
циента за извършеното плащане.
(2) В случай на нередовност на документите 
по ал. 1 или непълнота и неяснота в заявени-
те данни и посочените факти РА уведомява 
писмено бенефициента, който в срок до 10 
работни дни от получаване на уведомлението 
може да отстрани констатираните нередовност, 
непълноти и/или неясноти чрез представяне 
на допълнителни и/или нови документи извън 
посочените в заявката за плащане по прило-
жение № 3. 
(3) Срокът по ал. 1 може да бъде удължен 
в следните случаи:
1. когато е изпратено писмо за отстраняване 
на нередовност, този срок се удължава със срока 
за получаване на отговор по ал. 2;
2. със заповед на изпълнителния директор 
на ДФЗ – РА, в случай че по даден проект е 
необходимо становище на други органи или ин-
ституции, както и в случаите, когато в резултат 
от дейностите по ал. 1 са събрани документи 
и/или информация, които създават съмнение 
за нередност. 
Чл. 34. (1) Изпълнителният директор на 
ДФЗ – РА, отказва изплащането на част или 
на цялата премия, когато:
1. се установи при проверките по чл. 33, 
ал. 1, т. 1 и 2 нередовност на документите или 
непълнота или неяснота на заявените данни и 
посочените факти;
2. бенефициентът не е изпълнил условията 
на договора по чл. 29, ал. 2; 
3. бенефициентът не отстрани нередовността, 
непълнотите и пропуските в срока по чл. 33, ал. 2.
(2) Отказът за изплащане на безвъзмездната 
финансова помощ подлежи на обжалване по 
реда на Административнопроцесуалния кодекс 
пред министъра на земеделието и храните.
Чл. 35. В случаите, когато е отказано из-
плащане на безвъзмездната финансова помощ, 
бенефициентът не може да подаде друга заявка 
за плащане по същия проект. 
Г л а в а  п е т а
ИЗПЪЛНЕНИЕ НА ДЕЙНОСТИТЕ ПО 
ПРОЕКТИТЕ И КОНТРОЛ
Чл. 36. Одобреният проект се изпълнява в 
съответствие със сроковете, посочени в запо-
ведта по чл. 25, ал. 2.
Чл. 37. (1) Бенефициентът е отговорен за 
изпълнението на одобрения проект съгласно 
договора за предоставяне на безвъзмездна 
финансова помощ, условията на тази наредба, 
както и приложимото национално законода-
телство и правото на Общността. 
(2) За периода на временното прекратя-
ване на риболовни дейности съгласно срока 
на забраната по чл. 25, ал. 2 ИАРА извършва 
проверка на място за установяване на фактиче-
ското съответствие на заявените в заявлението 
за кандидатстване и договора по чл. 29, ал. 2 
данни и целевото използване на отпуснатата 
безвъзмездна финансова помощ.
Чл. 38. Най-късно до края на изпълнени-
ето на проекта бенефициентът е длъжен да 
отговаря на всички нормативно установени 
изисквания, отнасящи се до изпълнението на 
одобрения проект.
Чл. 39. В срок до 2018 г. включително бе-
нефициентът е длъжен да съхранява всички 
документи, свързани с одобрения проект.
Чл. 40. (1) Бенефициентът е длъжен да 
предоставя всяка поискана информация, свър-
зана с предмета на проекта по тази наредба, 
на упълномощени представители на ИАРА, 
Министерството на земеделието и храните, 
ДФЗ, Министерството на финансите, Сметната 
палата на Република България, Европейската 
комисия, Европейската сметна палата, Евро-
пейската служба за борба с измамите, както 
и на всеки упълномощен външен одитор, на 
когото е разрешено да упражнява своето пра-
во на контрол върху документите, свързани с 
осъществяването на проекта. 
(2) Контролът по ал. 1 се извършва в срока 
по чл. 39.
(3) В случаите, когато ИАРА или Европей-
ската комисия извършва оценка или наблю-
дение на ОПРСР, бенефициентът е длъжен да 
осигури както преди започване, така и в хода 
на изпълнение на проверката на място, целия 
набор от изискана документация и информация, 
свързана с проекта, изискана преди започването 
или в процеса на извършване на проверката.